stanford-oval/wikipedia huggingface dataset:
Diganidougou

| Diganidougou |
| --- | --- |
 Diganidougou
 Koordinaatit: 13°29′55″N, 6°18′55″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Väkiluku (2009):  15 600
Infobox OKVirheellinen NIMI-arvo: 
Diganidougou eli Diganibougou on maalaiskunta Ségoun alueen Ségoun piirissä Malissa. Sen keskuskylä Digani sijaitsee Nigerjoen länsirannalla kahdeksan kilometriä (maanteitse 95 kilometriä) Ségousta luoteeseen. Kunnassa on 15 600 asukasta (vuonna 2009).
Diganidougoun kunta rajoittuu pohjoisessa Ségoun piirin N’Koumandougoun ja Baguindadougoun, idässä Pelenganan, etelässä Ségoun ja Farakon sekä lännessä Souban kuntiin. Kuntaan kuuluu 24 kylää.
Paikallisia elinkeinoja ovat maanviljely, karjanhoito ja kalastus. Kunnan liikenneyhteydet ovat heikot. Palveluihin kuuluvat koulut. Toimivia terveyspalveluja ei ole. Nigerjoen rannalla sijaitsee hotelli.
Dichen Lachman

| Dichen Lachman |
| --- | --- |
 Dichen Lachman vuonna 2009.
Henkilötiedot
Syntynyt: 22. helmikuuta 1982 (ikä 42) Kathmandu, Nepal
Ammatti:  näyttelijä
Aiheesta muualla
IMDb 
AllMovie
Dichen Lachman (s. 22. helmikuuta 1982) on australialainen näyttelijä. Hänen tunnetuimmat roolinsa ovat Katya Kinski saippuasarjassa Neighbours ja Sierra vuoden 2009 scifi-sarjassa Dollhouse. Hän on vieraillut myös esimerkiksi televisiosarjoissa NCIS: Los Angeles ja S.H.I.E.L.D. Agentit, sekä näytteli Altered Carbon – Muuntohiili-sarjan ensimmäisellä tuotantokaudella.
Varhainen elämä

Lachmanin äiti on tiibetiläistä syntyperää, mutta syntynyt Intiassa; isä puolestaan on kotoisin Australiasta. Lachman syntyi Kathmandussa, Nepalissa, ja asui maassa seitsemänvuotiaaksi, kunnes heidän perheensä muutti Australiaan Adelaideen.
Aiheesta muualla

Kuvia tai muita tiedostoja aiheesta Dichen Lachman Wikimedia Commonsissa
Interview with Dichen Lachman Violeta Nicola.  7.8.2018. Arkistoitu 24.4.2021. Viitattu 24.4.2021. (englanniksi)
Dod

Dod, DoD tai DOD voi viitata seuraaviin:
Charlotte ”Lottie” Dod (1871–1960), englantilainen urheilija
DOD Electronics, yhdysvaltalainen efektilaitevalmistaja
Yhdysvaltain puolustusministeriö (engl. United States Department of Defense, DOD tai DoD)
Day of Defeat, tietokonepeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dod”, voi hakea sivunnimihaulla, laajalla sivunnimihaulla tai tekstihaulla.
Dance Passion

| Dance Passion Roxette |
| --- | --- | --- |

Remix-albumin tiedot
 Julkaistu: 27. maaliskuuta 1987
 Tyylilaji: pop
 Kesto: 37.50
 Levy-yhtiö: EMI
Roxetten muut julkaisut
| Pearls of Passion 1986 | Dance Passion 1987 | Look Sharp! 1988 |
Pearls of Passion on ruotsalaisen pop-yhtye Roxetten remixalbumi. Se julkaistiin 27. maaliskuuta 1987.
Kappaleet

I Call Your Name – 5.13
Soul Deep – 5.17
Like Lovers Do – 5.05
Neverding Love – 4.31
Goodbye to You – 6.00
Secrets That She Keeps – 6.16
Joy of a Toy – 5.18
Circuit of Ireland Rally

|  Circuit of Ireland |
| --- | --- |
Sarja:  rallin EM-sarja
Ensimmäinen tapahtuma:  1931
Viimeisin tapahtuma:  2023
Ralliauto tien risteyksessä.
Circuit of Ireland Rally on Irlannissa järjestettävä rallikilpailu, joka on maailman vanhimpia rallikilpailuja. Alkuperäinen nimi oli Ulster Motor Rally ja se järjestettiin vuonna 1931. Alkuaikoina kilpailussa oli useita lähtöpaikkoja Monte Carlon rallin tapaan.
Kilpailu on ollut osa muun muassa rallin EM-sarjaa sekä Britannian ja Irlannin mestarussarjoja. Kilpailulla oli 40 miljoonaa televisiokatsojaa vuonna 2016. Vuodelta 2017 tapahtuma peruttiin rahoitusongelmien vuoksi. Vuonna 2012 kilpailu kuului Intercontinental Rally Challenge -sarjaan. Vuonna 2014 kilpailu oli mukana rallin EM-sarjassa.
Aiheesta muualla

Viralliset verkkosivut (englanniksi)
Circuit of Ireland eWRC-sivustolla (englanniksi)
Derýneia

| Derýneia Derýneian kunta Δερύνεια Δήμος Δερύνειας |
| --- | --- |
 Derýneian Apostoli Barnabaan (Apóstolos Varnávas) kirkko.
 Derýneia
 Koordinaatit: 35°03′32″N, 33°57′29″E 
Valtio:   Kypros
Alue:  Famagusta
Hallinto:  
 – Asutustyyppi:  kylä ja kunta
Väkiluku (2011):  5 844
Aikavyöhyke:  UTC+2
 – Kesäaika:  UTC+3
 
 deryneia.org.cy 
Infobox OKVirheellinen NIMI-arvo: 
Derýneia (kreik. Δερύνεια) on kylä ja kunta (Δήμος Δερύνειας, Dímos Derýneias) Famagustan alueella Kyproksen tasavallassa Kyproksen saarella. Sen väkiluku on 5 844 (2011).
Kaikkien Pyhien (Ágioi Pántes) kirkko.
Derýneia sijaitsee Kyproksen kaakkoisosassa lähellä vihreää linjaa, noin kolme kilometriä Paralímnistä ja yhdeksän kilometriä Agía Nápasta pohjoiseen. Kylä tunnetaan erityisesti mansikankasvatuksesta.
Aiheesta muualla

Kuvia tai muita tiedostoja aiheesta Derýneia Wikimedia Commonsissa
Δήμος Δερύνειας. Derýneian kunnan verkkosivut. (kreikaksi)
Famagustan alue
| --- | --- |
Kunnat (dímos):  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Yhdyskunnat (koinótita):  Acherítou · Áchna · Afáneia · Agía Triáda · Ágios Andrónikos Gialoúsas · Ágios Andrónikos Trikómou · Ágios Charíton · Ágios Efstáthios · Ágios Geórgios Spatharikoú · Ágios Iákovos · Ágios Ilías · Ágios Nikólaos Lefkonoíkou · Ágios Sérgios · Ágios Symeón · Ágios Theódoros Karpasías · Agkastína · Alóa · Árdana · Arnadí · Ártemi · Ássia · Avgolída · Avgórou · Bogázi · Davlós · Eftakómi · Égkomi · Flamoúdi · Frénaros · Gaïdourás · Galáteia · Galinóporni · Gastriá · Génagra · Geráni · Gialoúsa · Goúfes · Gýpsou · Kalopsída · Knódara · Koilánemos · Kóma tou Gialoú · Kómi Kepír · Kontéa · Kornókipos · Koróvia · Koúklia · Krídia · Lápathos · Leivádia Trikómou · Leonárisso · Limniá · Liopétri · Lythrágkomi · Makrásyka · Mántres Trikómou · Marátha · Marathóvounos · Melánarka · Meloúnta · Miliá · Monarká · Mousoulíta · Néta · Óvgoros · Patríki · Peristeróna · Perivólia tou Trikómou · Pigí · Platáni · Platanissós · Prasteió Mesaorías · Psyllátos · Pyrgá · Rizokárpaso · Santaláris · Sínta · Spatharikó · Strongylós · Stýlloi · Sýgkrasi · Távrou · Tziáos · Tríkomo · Trypiméni · Vasíli · Vathýlakas · Vatylí · Vitsáda · Voukolída
Kyproksen kunnat
| --- | --- |
Famagustan alue:  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Kyrenian alue:  Karavás · Kyrenia (Kerýneia) · Lápithos
Lárnakan alue:  Aradíppou · Athiénou · Dromolaxiá-Meneoú · Lárnaka · Léfkara · Livádia
Limassolin alue:  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas
Nikosian alue:  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Páfoksen alue:  Geroskípou · Páfos · Pégeia · Póli
Differentiaalianalysaattori

Lord Kelvinin harmoninen analysaattori.
Differentiaalianalysaattori on mekaaninen analoginen tietokone, joka on suunniteltu ratkaisemaan differentiaaliyhtälöitä.
Ensimmäisen mallin laitteelle, joka pystyi ratkaisemaan differentiaaliyhtälöitä, esitteli ranskalainen Gaspard-Gustave Coriolis, jonka mekaaninen laite pystyi integroimaan ensimmäisen kertaluvun yhtälöitä. Varsinaisen differentiaalianalysaattorin kehittivät Thomsonin veljekset. James Thomson julkaisi kirjoituksen laitteesta, jota hän kutsui nimellä ”integroiva kone”, vuonna 1876. Hänen veljensä William Thomson, joka tunnettiin paremmin nimellä lordi Kelvin, kehitti ideaa eteenpäin ja julkaisi kaksi paperia vielä samana vuonna.
Kelvinin laite otettiin käyttöön laivaston tulenhallintajärjestelmässä vuonna 1912. Siihen yhdistettiin John Saumarez Dumaresqin kehittämä dumaresq-laskin, ja näin saatiin aikaan täydellinen mekaaninen tulenjohtotietokone, Dreyer Fire Control Table. Kuitenkin vasta Vannevar Bush ja Harold Hazen MIT:stä rakensivat 1928–1931 ensimmäisen laajaan käyttöön tulleen laitteen. Manchesterin yliopiston Douglas Hartree toi Bushin laitteen Yhdistyneeseen kuningaskuntaan. Yhden prototyypin jälkeen Metropolitan-Vickers rakensi maaliskuussa 1935 neljä konetta, jotka olivat Hartreen mukaan ensimmäiset Yhdysvaltain ulkopuolella. Seuraavien vuosien aikana myös Cambridgen yliopisto, Belfastin yliopisto ja Royal Aircraft Establishment rakensivat omat versionsa koneesta. Royal Navy rakensi oman tulenjohtotietokoneensa, Admiralty Fire Control Tablen, differentiaalianalysaattorin pohjalta.
Yhdysvalloissa 1940-luvulla differentiaalianalysaattoreita rakennettiin Pennsylvanian yliopistoon ja ballistisia tutkimuksia varten. Laitteita käytettiin toisen maailmansodan aikana, mutta lopulta ne korvattiin elektronisilla analogisilla koneilla ja lopulta digitaalisilla tietokoneilla.
Aiheesta muualla

Kuvia tai muita tiedostoja aiheesta differentiaalianalysaattori Wikimedia Commonsissa
Differentiaalianalysaattorin toimintaperiaate (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Differential analyser
Käännös suomeksi
Dyeus

Dyēus on hypoteettinen konstruktio indoeurooppalaisten oletetun kantakansan ylijumalasta. Dyeus on taivaan jumala, jonka aseman on ajateltu heijastavan silloisen yhteisön kuningasta tai patriarkkaa.
Myöhempiä indoeurooppalaisten kansojen jumalia, joiden katsotaan periytyvän Dyeusista:
Kreikkalaisten Zeus
Roomalaisten Juppiter (Zeus-Pater -sanasta)
Vedan Dyaus Pita
Germaanien Tyr tai Tiwaz
Balttien Dievas
Slaavien Div
Gallien Dis Pater
Todennäköisesti fryygien Sabazios.
Latinan jumaluutta tarkoittava sana deus johdoksineen on myös samaa kielellistä sukua.
Dance Monkey

Dance Monkey on australialaisen laulaja-lauluntekijä Tones and I:n kappale, joka julkaistiin 10. toukokuuta 2019. Se julkaistiin toisena singlenä hänen ensimmäiseltä EP-levyltään The Kids Are Coming. Kappale nousi ensimmäiselle sijalle yli 25 maan singlelistoilla.
Listasijoitukset

| Lista | Sijoitus |
| --- | --- |
 ARIA Charts: 1.
 Billboard Hot 100: 4.
 Britannian singlelista: 1.
 Suomen virallinen lista: 1.
 Uuden-Seelannin singlelista: 1.
 Espanjan singlelista: 2.
 Italian singlelista: 1.
 Track Top-40: 1.
 VG-lista: 1.
 Sverigetopplistan: 1.
 MegaCharts: 1.
 Ranskan singlelista: 1.
 Swiss Music Charts: 1.
 Saksan singlelista: 1.
 Ö3 Austria Top 40: 1.
 Ultratop 50 Singles (Flanderi): 1.
 Ultratop 50 Singles (Vallonia): 1.
Dichoso (1756)

| Dichoso |
| --- | --- |

Aluksen vaiheet
Rakentaja:  Reales Astilleros de Esteiro, Ferrol
Kölinlasku:  10. lokakuuta 1753
Laskettu vesille:  18. maaliskuuta 1756
Poistui palveluskäytöstä:  19. toukokuuta 1780
Loppuvaihe:  romutettu 15. lokakuuta 1784
Tekniset tiedot
Uppouma:  1 678,5 t (arqueo)
Pituus:  49,38 m (köli)
Leveys:  14,43 m
Syväys:  7,32 m
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puolikansi: 8 × 8 naulan tykkiä etukansi: 2 × 8 naulan pronssitykkiä
Dichoso oli Espanjan laivaston vuonna 1756 vesille laskettu Triunfante-luokan kaksikantinen 68-tykkinen linjalaiva.
Valmistus

Alus tilattiin 1753 Ferrolista Reales Astillero de Esteirosilta, missä köli laskettiin 10. lokakuuta 1753 telakkanumerolla 19. Alus laskettiin vesille 18. maaliskuuta 1756.
Palvelus

Heinäkuussa 1756 alus saapui Ferrolista Cartagenaan päällikkönään Agustín de Idiaquez. Se lähti Cádizista Marqués de la Victorian laivaston mukana, johon kuului 10 linjalaivaa ja pienempiä aluksia, Napoliin saattaakseen Carlos III:n Barcelonaan kruunajaisiinsa. Alus palasi Ferroliin päällikkönään Alonso de la Rosan ja siirrettiin reserviin tammikuussa 1760.
Helmikuussa 1761 alus kuljetti Ferrolista Serion kanssa joukkoja Cartagena de Indiasiin päällikkönään Luis de Córdova. Se suojasi Havannasta Serion ja Firmen sekä fregattien Industrian ja Esmeraldan kanssa 1,3 miljoonaa pesoa kuljettaneet kolme rahtialusta Cádiziin, jonne saavuttiin 24. kesäkuuta 1764. Alus siirrettiin 1768 reserviin.
Alus palautettiin palvelukseen ja lähti 20. joulukuuta 1778 Havannaan San Juan de Nepomucenon ja joukkoja ja tarvikkeita kuljettaneiden viiden rahtilaivan kanssa. Alus odotti 19. toukokuuta 1780 telakalle pääsyä Havannassa. Huhtikuussa 1782 se oli telakalla kunnostettavana. Alus irtosi kiinnityksistään 8. maaliskuuta 1784 kovassa myrskyssä ja ajautui rantaan. Hylky nostettiin, mutta se luokiteltiin proomuksi. Alus romutettiin 15. lokakuuta 1784 Havannassa.
Dance Panique (kappale)

| ”Dance Panique” Turmion Kätilöt |
| --- | --- | --- |

Singlen tiedot
 Albumilta: Dance Panique
 Julkaistu: 3. maaliskuuta 2017
 Formaatti: digitaalinen
 Tyylilaji: industrial metal
 Kesto: 03.46
 Levy-yhtiö: Osasto-A
Turmion Kätilöiden muut singlet
| ”Surutulitus” / ”Itämaan tietäjä” 2016 | ”Dance Panique” 2017 | ”Hyvää Yötä” 2017 |
Dance Panique on Turmion Kätilöiden kappale ja single yhtyeen saman nimiseltä seitsemänneltä studioalbumilta. Se julkaistiin 3. maaliskuuta 2017 levymerkillä Osasto-A Records. Kappaleesta julkaistiin myös musiikkivideo, jolla esiintyvät mm. Sakari Kuosmanen ja Rami Rusinen.
Kappaleet

Dance Panique – 3.46
Costa Classica

| Costa Classica |
| --- | --- |
 Costa Classica Kōbessa, Japanissa.
Tyyppi:  Risteilyalus
Lippuvaltio:  
Kotipaikka:  Genova
IMO-numero:  8716502
MMSI-numero:  247819000
Tunnuskirjaimet:  ICIC
Omistaja:  Carnival Corporation & plc
Rakennustelakka:  Fincantieri, Venetsia, Italia
Rakennusnumero:  5877
Tekniset tiedot
Kansien määrä:  13
Pituus:  222,61 m
Leveys:  30,80 m
Syväys:  7,30 m
Uppouma:  7 781 t
Bruttovetoisuus (GT):  52 926
Koneisto:  4 × Sulzer 8ZAL40S -dieselmoottoria
Koneteho:  21 120 kW
Nopeus:  19,6 kn
Hyttipaikkoja:  1 766
Hyttejä:  654
Matkustajia:  1 766
Miehistö:  617
Sisaralukset:  Costa Romantica
Lähteet:  http://www.faktaomfartyg.se/costa_classica_1991.htm
Costa Classica on Costa Crocieren vuonna 1991  valmistunut risteilyalus. Vuonna 2001 ja 2005 laivalla tehtiin suuria kunnostustöitä. Aluksella on kaksi ravintolaa, yhdeksän baaria, kaksi uima-allasta ja neljä poreallasta.
Rakentaminen

Alus tilattiin Finncantierilta Venetsiasta Italiasta. Sen köli laskettiin telakkanumerolla 5877 ja alus laskettiin vesille 2. helmikuuta 1991. Aluksen ensimmäinen koeajo oli kesäkuussa ja se luovutettiin napolilaiselle Costa Crociere SpA:lle 7. joulukuuta, jona päivänä se kastettiin Costa Classicaksi.
Liikennöinti

Alus aloitti ensimmäisen risteilynsä 17. joulukuuta, jonka jälkeen se teki kesät risteilyjä pitkin Euroopan rannikkoja ja talvisin Karibialla. Alus liputettiin 1994  Liberiaan, jolloin sen kotisatamaksi vaihtui Monrovia.
Vuonna 2000 suunniteltiin aluksen pidentämistä, mistä tehtiin sopimus birkenheadiläisen Cammell Lairdin kanssa. Alus lähti 23. marraskuuta telakalle, mutta telakka ei ollut saanut vielä lisättävää elementtiä valmiiksi. Elementti valmistui 27. marraskuuta, mutta yhtiöiden välisten kiistojen jäätyä sovittelematta lisäelementtiä ei asennettu.
Aluksella syttyi 24. elokuuta 2005 Paroksen lähistöllä tulipalo, joka saatiin sammumaan vuorokaudessa Pireuksessa. Alus kolaroi 6. kesäkuuta 2008
MSC Poesian kanssa Dubrovnikin satamassa. Törmäyksen jälkeen MSC Poesian ankkuriköysi löystyi ja laiva joutui tuuliajolle. Törmäyksessä ei tullut henkilövahinkoja ja molempien alusten vahinkot olivat pieniä. Alukset jatkoivat matkojaan aikataulujen mukaisesti.
Alus oli telakalla Shanghaissa, mistä se palasi 25. lokakuuta 2010 liikenteeseen.
Aiheesta muualla

Costa Classican kamera ja reitti
Delvaux

Delvaux on sukunimi, jonka tunnettuja kantajia ovat:
André Delvaux (1926–2002), belgialainen elokuvaohjaaja
Ellie Delvaux (s. 2000), belgialainen laulaja,
Jean Delvaux (k. 1595), belgialainen munkki, jota syytettiin noituudesta
Paul Delvaux (1897–1994), belgialainen taidemaalari.
Lisäksi Delvaux voi viitata asteroidiin 1848 Delvaux.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dopingrikos

Dopingrikos on Suomen rikoslaissa määritelty rikos, jossa henkilö levittää dopingaineita. Dopingrikoksen tekotapoja on esimerkiksi myyminen, välittäminen tai maahantuonti ilman laillista oikeutta. Hallussapito on myös rangaistavaa, jos määrä on niin suuri, että henkilöä voidaan epäillä dopingaineen levittämisestä. Dopingrikoksesta voidaan tuomita sakkoa tai enimmillään kaksi vuotta vankeutta.
Doppler

Doppler tarkoittaa seuraavia:
Christian Doppler, itävaltalainen matemaatikko
Doppler, norjalaisen Erlend Loen romaani.
Monte Cavo

Monte Cavo — postikortti vuodelta 1910.
Monte Cavo on Albanolaisvuorten toiseksi korkein vuori Roomasta noin 25 km kaakkoon. Tämä 949 m korkea kartiomainen vuorenhuippu sijaitsee Rocca di Papan alueella, josta sinne johtaa ikivanha via sacra ('pyhä tie'). Monte Cavo on n. 36 000 vuotta sitten sammunut tulivuori. Varsinkin 1800-luvulla vuori oli suosittu maalausten kohde. Mukaan oli tapana sijoittaa raunioita, roomalainen akvedukti tai paimenidylli. Monte Cavo lienee saanut nimensä Cabum-nimisestä kylästä.
Historia > Muinaisaika

Monte Cavon latinalainen nimi on Mons Albanus, ja se oli latinalaisten pyhä vuori ainakin 1000-luvulta eaa. lähtien, siis kauan ennen Rooman perustamista. Vuorta hallitsi Juppiterille (Iuppiter Latiaris) omistettu temppeli sekä muinainen asutuskeskus Alba Longa. Tarun ja paikallisten uskomusten mukaan Alba Longan oli perustanut Troijan sodasta Laviniumiin asettuneen Aineiaan poika Askanios. Myytin mukaan siis Alba Longa oli Laviniumin kolonia. Vaikka tästä ei ole mitään arkeologista näyttöä, tarinassa korostuu näiden kahden paikkakunnan välinen yhteys. Laviniumissa Aineiasta oli vastassa ystävällismielinen kuningas Latinus, joka on sittemmin antanut nimensä sekä latinalaisille että Latiumille. Taistellessaan etruskikuningasta vastaan Latinus oli äkkiä hävinnyt silmistä ilmaantuakseen sittemmin Mons Albanukselle jumalaksi korotettuna Juppiter Latiariksena, kaikkien latinalaisten etnisen yhtenäisyyden symbolina. Joka vuosi kokoonnuttiin Juppiter Latiariksen temppelialueelle viettämään latinalaisjuhlia. Mons Albanuksella solmittiin myös latinalaisliitto 600-luvulla eaa. ennen kaikkea etruskeja vastaan. Liitto hajosi v. 338 eaa., ja kulttikeskus siirrettiin Rooman Capitoliumille.
Historia > Temppelistä televiestintäasemaksi

Keskiajalla Juppiterin temppelin sijoille perustettiin dalmatialaiserakkojen apostoli Pietarille pyhittämä retriitti. Sen jälkeen rakennusta käyttivät erilaiset uskonnolliset järjestöt. 1700-luvulla tila muutettiin luostariksi ja peruskorjattiin käyttäen hyväksi vanhan Jupiter-temppelin kiviä.
Vuonna 1890 tilat muutettiin kansainvälisen tason hotelliksi. Kuuluisia vierailijoita ovat olleen mm. kuningas Umberto II, näytelmäkirjailija Luigi Pirandello, marsalkka Armando Diaz sekä kuningas Edvard VIII puolisonsa Wallis Simpsonin kanssa. Toisen maailmansodan aikana Saksan Wehrmacht käytti hotellia radioviestinnän tukikohtana.
Sotien jälkeen tiloja on käytetty televiestintäasemana, ja antennien ja muiden laitteistojen valtaama alue on ympäröity aidalla. Tästä toiminnasta on tehty lukuisia valituksia sen ympäristöönsä levittämän sähkömagneettisen säteilyn johdosta. Antiikin Rooman muinaisuskonnon palauttamista haikailevat uuspakanat ovat vaatineet paikan palauttamista muinaiseen kunniaansa. Suunnitteilla ja osin toteutettunakin on liikojen antennien siirto muualle.
Kirjallisuutta

Cecamore, Claudia: Il santuario di « Iuppiter Latiaris » sul Monte Cavo: spunti e materiali dai vecchi scavi. Bullettino della Commissione Archeologica Comunale di Roma 95 (1), 1993, 19-44
van Essen, C.C.: Albanus mons. Hermeneus 30, 1958, 32-36
Finocchi, P.: Il templum di Iuppiter Latiaris sul Mons Albanus. Archeologia laziale III, 1980, 156-158.
Gratzl, Karl: Mythos Berg. Lexikon der bedeutenden Berge aus Mythologie, Kulturgeschichte und Religion. Hollinek: Purkersdorf.
Guidi, A. & di Gennaro, F. & Pacciarelli, M.: Rinvenimenti d'età pre- e protostorica a Grottaferrata e a Monte Cavo. Archeologia laziale I, 1978, 84-86.
Liou-Gille, Bernadette (1996) Naissance de la ligue latine. Mythe et culte de fondation. Revue belge de philologie et d'histoire 74: 73-97
Aiheesta muualla

Kuvia tai muita tiedostoja aiheesta Monte Cavo Wikimedia Commonsissa
Vanhan Juppiter Latiaris -temppelin rakennetta.
Entisen hotelli Monte Cavon nykytila Italian valtion televiestintäasemana.
Dneprin-Donetskin kulttuuri

Dneprin-Donetskin kulttuurialue oranssilla merkittynä.
Dneprin-Donetskin kulttuuri oli Dneprin ja Donin välillä 2000-luvulla eaa. sijainnut kulttuurialue. Alueella käytettiin kultaa ja kuparia, se harjoitti erätaloutta ja karjanhoitoa. Kulttuuri katosi muiden kulttuurien sekaan.
David Brine

| David Brine |
| --- | --- |

Henkilötiedot
Syntynyt: 6. tammikuuta 1985 (ikä 39) Truro, NS, Kanada
Kansalaisuus:   Kroatia  Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  91 kg
Seura
Seura:  Medveščak Zagreb
Sarja:  EBEL
Pelaajaura
Pääsarjaura:  2008–
Aik. seurat:  Manitoba Moose (AHL) Florida Everblades (ECHL) Rochester Americans (AHL) Florida Panthers (NHL) San Antonio Rampage (AHL) High1 (ALIH) Aalborg Pirates (Tanska) SC Riessersee (DEL2) HC Valpellice (Italia) Löwen Frankfurt (DEL2) Cardiff Devils (EIHL)
David Brine (s. 6. tammikuuta 1985 Truro, Nova Scotia, Kanada) on kroatialais-kanadalainen entinen ammattilaisjääkiekkoilija, joka pelasi viimeksi Itävallan Erste Bank Eishockey Ligan kroatialaisjoukkue Medveščak Zagrebissa. Hän oli pelipaikaltaan keskushyökkääjä. Brine pelasi yhdeksän NHL-ottelua Florida Panthersissa kaudella 2007–2008. Hän on pelannut urallaan myös Etelä-Koreassa, Tanskassa, Saksassa, Italiassa ja Britanniassa. Brine lopetti uransa kauden 2018–2019 päätteeksi.
Ura > Maajoukkueura

Brine edusti Kroatiaa 1. divisioonan B-lohkon maailmanmestaruuskilpailuissa vuosina 2016 ja 2017, joista ensimmäisessä turnauksessa hän jakoi joukkueensa sisäisen tehotilaston voiton Mike Glumacin kanssa lukemalla +3.
Muuta

Brine esiintyi vuonna 2006 kanadalaisessa amatöörikiekkoilijoista kertovassa tositelevisiosarjassa Making the Cut: Last Man Standing sen toisella tuotantokaudella. Hän on sarjan ainoa kiekkoilija, joka on edennyt urallaan NHL:ään asti.
Brinen isosisko Katie ja pikkusisko Jennifer ovat pelanneet myös jääkiekkoa.
EBS

EBS voi tarkoittaa seuraavia:
EBS, Estonian Business School, tallinnalainen yksityinen yliopisto
EBS, Emergency Broadcast System, Yhdysvalloissa 1963–1997 käytössä ollut hätätiedotusjärjestelmä
EBS, Educational Broadcasting System, eteläkorealainen julkinen yleisradioyhtiö
EBS, Elastic Bloc Store, Amazon Web Servicesin levyjärjestelmä
EBS, Epidermolysis bullosa simplex, perinnöllinen ihosairaus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EBS”, voi hakea sivunnimihaulla, laajalla sivunnimihaulla tai tekstihaulla.
Dance of Death World Tour

Dance of Death World Tour oli brittiläisen heavy metal -yhtyeen Iron Maidenin konserttikiertue, jolla promotoitiin yhtyeen vuonna 2003 julkaistua studioalbumia Dance of Death.
Kiertue käynnistyi Give Me Ed... 'Til I'm Dead -kiertueosiolla Espanjasta 23. toukokuuta 2003, ja Euroopan ohella kyseinen osio ulottui myös Pohjois-Amerikkaan. Dance of Death World Tour ulottui Suomeen kahdesti, ensimmäisen kerran 30. kesäkuuta 2003 jolloin yhtye konsertoi Helsingin Hartwall Areenalla lämmittelijänään Murderdolls. Seuraavan kerran yhtyeen oli määrä esiintyä Suomessa jo 10. marraskuuta, mutta konsertti jouduttiin siirtämään joulukuun 21. päivään sillä yhtyeen laulaja Bruce Dickinson oli sairastunut kurkunpään tulehdukseen. Uudella aikataululla järjestetyssä konsertissa yhtyeen lämmittelijänä toimi suomalaisyhtye Poisonblack.
24. marraskuuta 2003 Saksan Dortmundissa järjestetty konsertti nauhoitettiin sekä kuvattiin, ja livealbumi Death on the Road julkaistiin 29. elokuuta 2005.  Lisäksi samanniminen konserttivideo julkaistiin 2. helmikuuta 2006.